РАДОСЛАВ БРАТИЋ

(1948–2016)

Р

адослав Братић, дописни члан АНУРС-а изван рад­ног састава, рођен је 28. јуна 1948. у Бре­­сти­цама код Билеће. Основну школу похађао је у Коритима и Би­лећи. По завршетку средње школе у Требињу (1969), студирао је југословенску и свјетску књи­жев­ност (1969–1974) на Филолошком фа­култету у Бео­гра­ду. Био је уредник студентског ча­сописа „Знак”, глав­ни уред­ник часо­писа Удружења књи­жев­ни­ка Србије „Re­lations” и глав­ни и одговорни уредник ча­­со­писа „Нова Зора”. Био је секре­тар (1980–1982) и пот­предсједник (1982–1986) Удру­жења књи­жевника Србије. У из­да­вач­­кој кући БИГЗ ра­дио је као замје­ник главног уред­ника и дуги низ го­дина уређивао је де­сетак библиотека до­маће и стране књи­жев­ности.

Сачинио је више избора из књи­жевности и уре­дио неколико тематских блокова у листовима и ча­со­пи­си­ма, између осталих из књи­жев­ности Кине, Индије, Лужичких Срба, аме­рич­ких црнаца.

Поред тога, уредио је и сабрана дјела Слободана Јовановића, Да­ни­ла Ки­ша, Борислава Пекића, као и едицију „Нове књиге домаћих писаца”. Пок­ре­нуо је библиотеку „Раз­го­вори с писци­ма” и у њој об­ја­вио више књига. При­ре­дио је и књигу *Мо*­*литве и молбе* Ње­го­ве светости патријарха српског го­спо­дина Павла.

Приповијетке су му увршћене у више зборника и антологија у Југославији и свијету, а превођене су на енглески, хинди, њемачки, шведски, пољски, че­шки, француски, кинески, румунски, руски и италијански језик. За књи­жев­ни рад добио је награде: „Иво Андрић”, „Меша Селимовић”, „Исидора Се­ку­лић”, „Ћамил Сијарић”, „Светозар Ћоровић”, „Лазар Вучковић”, „Ду­шан Ба­ранин”, „Златни беочуг”, „Кочићева награда”, „Вељкова голу­бица”. Жи­ри критичара уврстио је његову књигу *Слика без оца* у десет нај­зна­­чај­нијих књи­га приповједака друге половине XX вијека.

За дописног члана Академије наука и умјетности Републике Српске, изван радног састава, изабран је 4. децембра 2015. године.

Објавио je: романе – *Смрт спаситеља*, Београд 1973, 20032, 20063; *Сумња у биографију*, Београд 1980, 19812, 19933; *Трг соли*, Београд 2003; књиге при­по­­вједака – *Слика без оца*, Београд 1985, 19862, 19923; *Страх од звона*, Бео­град 1991, 19922, 19933, 20004; *Зима у Херцеговини*, Београд 1995, 20012; књи­гу из пое­тике читања – *Шехерезадин љубавник*, Нови Сад 1996; књи­гу есеја и приказа – *Писац и документ*, Београд 2000. *Дела* *Радослава Братића*, у осам књига, објављена су 2008, а дру­го из­дање 2012, када су додате двије књиге (*Књижевна и научна ре*­*цепција Братићевог дела* и *Други о Бра*­*тићу*).

Радослав Братић преминуо је 2. јуна 2016. у Београду.